Nástejohka

Nástejohka (nordsamisk, historisk også skrevet Nastejåkka) er ei elv i Berlevåg og Tana kommune i Finnmark. Den utgjør den øvre del av Kongsfjordvassdraget og renner fra Stjernevannet til Geatnjajávri. Elva er 1,6 kilometer lang, eller 11,0 kilometer medregnet Baikajohka.

I forbindelse med utbyggingen av Kongsfjord kraftverk først på 1950-tallet ble Fáhccabealjohka og Tørrvatn (Guorroláttu) i øvre del av Julelvas nedbørfelt overført til Nástejohka via to korte kanaler. Som følge av overføringen ble Nástejohkas vannføring nesten fordoblet.

Fylkesvei 890 går langs vestsida av Nástejohka og Stjernevannet, hvor det også er en del hyttebebyggelse.

Referanser 

Elver i Berlevåg
Elver i Tana
Kongsfjordvassdraget